ישיבת בית מאיר

בית מאיר היא ישיבה גדולה חרדית-ליטאית השוכנת בבני ברק.

הישיבה הוקמה בשנת תשי"ח (1957) על ידי הרב זלמן רוטברג. לצדו כיהן במשך כעשרים שנה הרב ראובן פיין. לאחר פטירת הרב רוטברג התמנה תחתיו בנו הרב צבי רוטברג. הישיבה ידועה באוצר הספרים שלה.

הרב יונתן שרגא דומב כיהן במשך כארבעים שנה כמשגיח הישיבה, עד לעזיבתו באלול תשע"ח.

מאפייני הישיבה
הישיבה קרויה על שם חותנו של הרב רוטברג, הרב מאיר קרליץ. תחילה למדו התלמידים בבית המדרש לדרמן, ולאחר מכן עברו לרחוב דבורה הנביאה. בשנותיה הראשונות הייתה הישיבה קשורה למשפחת קרליץ. הרב יעקב ישראל קניבסקי ובנו הרב חיים קניבסקי היו מבאי בית המדרש. הרב חיים שאול קרליץ כיהן בה כמשגיח.

בין הר"מים בישיבה: הרב דניאל גינזבורג, הרב זאב שפירא (שניהם חתני הרב זלמן רוטברג)  הרב טוביה רוטברג הרב שמחה רוטברג.  ראש הקיבוץ הוא הרב שלמה אהרן ברמן. ראש הכולל הוא הרב אליעזר מרקוביץ (בנו של הרב צבי מרקוביץ וחתנו של הרב זלמן רוטברג).

המשגיחים הם הרב ישראל מאיר וויסנשטרן הרב יהודה ברונר והרב רפאל שטיינוביץ. בעבר כיהן הרב יונתן שרגא דומב במשך כארבעים שנה.

בישיבה הגדולה כשלש מאות בחורים מישראל. ומחו"ל בעיקר ממקסיקו ומדרום אמריקה

ספריית הישיבה

"אוצר הספרים" של הישיבה הוא מהגדולים בספריות הישיבות בישראל והאוסף התורני הגדול ביותר הפתוח לעיון הציבור הרחב בעיר בני ברק. לאחר פטירתו של הרב שלמה שמשון קרליץ (גיסו של הרב זלמן רוטברג) תרמו בני משפחתו את אוסף הספרים שלו לספרייה, חדר האוסף נקרא "עטרת שלמה" על שמו.

קישורים חיצוניים

הערות שוליים

בית מאיר
בית מאיר
בית מאיר